Дык што ж такое рэпетытары адносна сістэмы адукацыі? І, адпаведна, ці ёсць праблема рэпетытарства і ці павнінны профільныя класы яе вырашаць? Адказ досыць просты: рэпетытар – гэта частка сістэмы адукацыі. Такая ж, як дзіцячы садок, школа, каледж ці ВНУ. Гэта частка сістэмы, яе элемент, які закліканы вырашаць пэўныя задачы для дасягнення выніковай мэты. А, нагадаю вялікім і малым начальнікам, мэта адукацыі – падрыхтоўка высокаякаснага спецыяліста і ўсебакова развітага чалавека. І кожны з элементаў сістэмы адукацыі вырашае для гэтага нейкую сваю задачу. Мы ж не будзем патрабаваць ад дзіцячага садка даваць дашкольнікам прафесійныя навыкі – гэта задача ўстановаў прафесійна-тэхнічнай, сярэдняй спецыяльнай і вышэйшай адукацыі. Такі ж падыход неабходна ўжываць адносна “спаборніцтва” між школай і рэпетытарам. Прынамсі, для таго, каб зразумець, што ніякага спаборніцтва няма.